ก

**ชื่อรายงาน** รายงานผลการศึกษาความสามารถอ่านคำ ของนักเรียนที่มีความบกพร่องทางสติปัญญา ชั้นประถมศึกษาปีที่ 2 โรงเรียนประชาบดี จากการใช้บทเรียนคอมพิวเตอร์ช่วยสอน เรื่องการอ่านคำจากภาพ

**ชื่อผู้รายงาน** นางพเยาว์ บังผล

ตำแหน่ง ครู อันดับ ค.ศ. 2 วิทยฐานะชำนาญการ

**สังกัด** ศูนย์การศึกษาพิเศษ ประจำจังหวัดนนทบุรี สำนักบริหารงานการศึกษาพิเศษ สำนักงานคณะกรรมการการศึกษาขั้นพื้นฐาน กระทรวงศึกษาธิการ

**ปีที่ทำการรายงาน** ปีการศึกษา 2555

**บทคัดย่อ**

การรายงานครั้งนี้มีวัตถุประสงค์ (1) เพื่อศึกษาประสิทธิภาพของบทเรียนคอมพิวเตอร์

ช่วยสอนเรื่องการอ่านคำจากภาพ ตามเกณฑ์ประสิทธิภาพ 80/80 (2) เพื่อศึกษาความสามารถในการอ่านคำจากภาพของนักเรียนที่มีความบกพร่องทางสติปัญญา จากการใช้บทเรียนคอมพิวเตอร์ช่วยสอน เรื่องการอ่านคำจากภาพ (3) เพื่อเปรียบเทียบความสามารถในการอ่านคำของนักเรียนที่มีความบกพร่องทางสติปัญญาก่อนและหลังเรียนจากการใช้บทเรียนคอมพิวเตอร์ช่วยสอน เรื่องการอ่านคำจากภาพ

กลุ่มตัวอย่างที่ใช้ในการศึกษาค้นคว้าครั้งนี้ เป็นนักเรียนที่มีความบกพร่องทางสติปัญญาระดับเรียนได้ ซึ่งมีเชาว์ปัญญาระหว่าง 50 – 70 ไม่มีความพิการซ้อน กำลังศึกษาชั้นประถมศึกษาปีที่ 2 ภาคเรียนที่ 2 ปีการศึกษา 2555 โรงเรียนประชาบดี จำนวน 10 คน

เครื่องมือที่ใช้ในการศึกษาครั้งนี้ ได้แก่ (1) บทเรียนคอมพิวเตอร์ช่วยสอน เรื่องการอ่าน

คำจากภาพ (2) แผนการจัดการเรียนรู้ประกอบบทเรียนคอมพิวเตอร์ช่วยสอน เรื่องการอ่านคำจากภาพ และ (3) แบบทดสอบวัดความสามารถอ่านคำจากภาพ สถิติที่ใช้ในการวิเคราะห์ข้อมูลคือ สถิติพื้นฐาน ได้แก่ ค่ามัธยฐาน ค่าพิสัยควอไทล์ ค่าร้อยละ และสถิติที่ใช้ทดสอบ The Wilcoxon Matched Pairs Signed – Ranks Test

ผลการศึกษาพบว่า 1) ประสิทธิภาพของบทเรียนคอมพิวเตอร์ช่วยสอน เรื่องการอ่านคำจากภาพของนักเรียนที่มีความบกพร่องทางสติปัญญา ชั้นประถมศึกษาปีที่ 2 โรงเรียนประชาบดี มีประสิทธิภาพเท่ากับ 82/88 ซึ่งสูงกว่าเกณฑ์ที่ตั้งไว้ คือ 80/80 2) คะแนนความสามารถอ่านคำของนักเรียนที่มีความบกพร่องทางสติปัญญา ชั้นประถมศึกษาปีที่ 2 โรงเรียนประชาบดี จากการใช้บทเรียนคอมพิวเตอร์ช่วยสอน เรื่องการอ่านคำจากภาพมีค่าเฉลี่ยหลังเรียนเท่ากับ 8.5 และมีค่าเบี่ยงเบน

ข

มาตรฐานของคะแนนหลังเรียนเท่ากับ 2 นักเรียนจำนวน 5 คนมีความสามารถในการอ่านคำอยู่ในระดับดีมากและนักเรียนจำนวน 5 คนมีความสามารถในการอ่านคำอยู่ในระดับดี (3) ความสามารถอ่านคำของนักเรียนที่มีความบกพร่องทางสติปัญญา ชั้นประถมศึกษาปีที่ 2 โรงเรียนประชาบดี จากการใช้บทเรียนคอมพิวเตอร์ช่วยสอน เรื่องการอ่านจากภาพหลังการเรียนต่างจากก่อนเรียนอย่างมีนัยสำคัญทางสถิติที่ระดับ .05